पाएं अपने शहर की ताज़ा ख़बरें और फ्री ई-पेपरडाउनलोड करें
अम्बाला. अम्बाला-दिल्ली रोड पर पड़ाव थाने के नजदीक ट्रक की चपेट में आने से कार में सवार चार छात्र घायल हो गए। जिन्हें उपचार के लिए कैंट के निजी अस्पताल में भर्ती कराया गया है। जबकि ट्रक के चालक व परिचालक को सिविल अस्पताल में भर्ती कराया गया। पड़ाव पुलिस ने मौके पर पहुंचकर क्षतिग्रस्त कार क्रेन की मदद से रोड से हटाई और साथ ही मामले की जांच शुरू की।
इस हादसे में घायल नितिन, मोहित, रजत व आशीष शाहाबाद निवासी हैं। जो शाहाबाद के अलग अलग कॉलेजों में पढ़ाई करते हैं। शुक्रवार को वह शाहाबाद से किसी काम को लेकर अम्बाला कैंट की ओर आ रहे थे। बताया जा रहा है चारों छात्रों ने पहले शाहबाद पीर बाबा की दरगाह पर माथा टेका।
बाद में वहां से अम्बाला कैंट के लिए निकल पड़े। ट्रक के ड्राइवर जसविंदर सिंह ने कहा कि कार में सवार सभी छात्र नशे में लग रहे थे। कार कभी दाएं तो कभी बाएं हो रही थी। इसी बीच कार ट्रक की चपेट में आकर पलट गया। राहगीरों ने ट्रक व कार में फंसे सभी को बड़ी मुश्किल से बाहर निकाला और अस्पताल में भर्ती कराया। पड़ाव पुलिस ने बताया कि ट्रक बिहार से लुधियाना जा रहा था जिसमें पक्का कोयला लदा हुआ था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva zho_Hant eng_Latn